Ce știm despre Ebrahim Raisi, noul președinte al Iranului? Victoria electorală va oferi mai multă putere extremiștilor iranieni.
Ultraconservatorul Seyyed Ebrahim Raisi al-Sadati a câștigat alegerile prezidențiale. Ebrahim Raisi, în vârstă de 60 de ani, a fost procuror mare parte din cariera sa. Raisi este acuzat de organizațiile pentru drepturile omului de diferite abuzuri.
Ebrahim Raisi a fost anunțat oficial drept câștigătorul alegerilor prezidențiale din Iran. În vârstă de 60 de ani, Raisi este fost procuror. Anunțul a fost făcut de Ministrul iranian de Interne, în cadrul unei conferințe de presă la Teheran.Abbdolreza Rahmani Fazli, ministrul iranian de interne: "Domnul Ebrahim Raisi a ocupat primul loc după ce a câștigat 17.926.345 de voturi și a fost ales de popor în funcția de președinte, mandatar pentru ramura executivă"Iranienii nu prea s-au înghesuit la vot pe motiv că scrutinul ar fi fost deja aranjat.Zamani votant: "În ciuda tuturor plângerilor și nemulțumirilor mele față de situația actuală, am votat deoarece consider că votul este o practică necesară într-o democrație și o nevoie esențială pentru orice societate civilizată."Talebi votant: "Votez din cauza religiei mele, din cauza martirilor, din cauza țării mele, a patriei mele"Ce știm despre Ebrahim RaisiRaisi, în vârstă de 60 de ani, este conducătorul sistemului judiciar iranian din 2019 și face parte din cercul ultra-conservator care se opune puternic Statelor Unite.Ca fost procuror, a fost implicat în executarea a mii de prizonieri politici în anii 1980.Uniunea Europeană și Statele Unite au impus sancțiuni împotriva lui Raisi, pentru încălcări grave ale drepturilor omului în contextul protestelor anti-guvernamentale din 2019, transmite Smart Radio. Victoria electorală va oferi mai multă putere extremiștilor iranieni care sunt împotriva reluării pactului nuclear încheiat în 2015.Raisi l-a criticat dur pe fostul președinte Rouhani după ce pactul nuclear a fost acceptat, în timpul administrației lui Donald Trump.Ce ar putea reprezenta mandatul lui Raisi pentru IranAlegerile au venit intr-un punct de cotitură pentru Iran. Economia națională abia rezistă sancțiunilor dure impuse de SUA în timpul administrației Trump, după ce Whashigtonul a părăsit pactul nuclear.Statele Unite blochează Iranul să-și vândă petrolul și să încheie contracte comerciale cu majoritatea statelor lumii.Ca președinte, Raisi se va confrunta cu situația economică precară și cu politica externă în schimbare.